Elsenburg-studente ruk op vir Afrikaans | Maroela Media
Elsenburg-studente ruk op vir Afrikaans
Honderde studente van die Elsenburg Landbou-opleidingsinstituut het 'n optog gehou waartydens 'n memorandum aan die instituut se bestuur oorhandig is.
Volgens AfriForum Jeug het die optog gevolg nadat die bestuur die afgelope tyd versuim het om op te tree teen studente wat medestudente van hul reg tot onderrig op onregmatige wyse ontneem het. Die studente het ondersteuning vanaf twee eksterne organisasies, AfriForum Jeug en Adam Tas Studentevereniging, bekom nadat hulle raadop was.
Talle skrywes, waaronder aanmaningsbriewe, mosies van wantroue asook 'n lys van besware, is die afgelope tyd aan die bestuur gerig. Die bestuur het Maandag, 17 Augustus egter op 'n niksseggende wyse hierop gereageer.
"Die brief van die bestuur was duidelik 'n poging om die belanghebbendes te paai. Dit is duidelik dat hulle die probleem vermy met die hoop dat dit 'n stille dood sal sterf," het Pieter Burger, voorsitter van die Adam Tas Studentevereniging, gesê.
Indien die bestuur versuim om binne 'n redelike tyd aan die studente se eise te voldoen, gaan dit ernstige finansiële en regtelike gevolge vir Elsenburg inhou.
"Afrikaans as onderrigtaal is elke student se grondwetlike reg. Hier is duidelik 'n poging om van Afrikaans ontslae te raak, ons sal nie bystaan en toeskouers wees nie. Die massas studente wat opgedaag het, toon duidelik dat studente Afrikaans wil behou," het Henk Maree, nasionale voorsitter van AfriForum Jeug, gesê.
Studente by Elsenburg-landboukollege. Foto: AfriForum Jeug
AfriForum Jeug Elsenburg
Vrou oorval, verkrag op Tzaneen-plaas
Vrou op Vrystaat-plaas met hamer aangerand; drie vas
Mooi so!! Die Engelse kon nie eers ons taal versmoor nie – moenie dat hierdie regering dit regkry nie!! Staan op en laat van julle hoor!! Hulle dink mos net hulle bekke is groot – hulle het ONS nog nie gehoor nie!!!
DIT maak my trots! Jong volwassenes wat opstaan vir hul regte. Pragtig!
Wat is dié mense se probleem? Hoekom gaan hulle nie vanuit die staanspoor na 'n Engelse instelling nie. Ek dink hulle is moedswillig.
Trots op julle. Goeie werk.
Pragtig julle oukies!! Julle maak n man trots. Ons tree nie normaalweg so op nie, maar ons is nou in Rome. Ons maak soos hulle en dis n goeie begin. Hoop die seniors word ook n slag wakker!!